Aalborg Stiftstidende, 1827-06-30
Kjøbenhavn. Følgende er kortelig Hoved-Jndholden af den under 7de Dennes udkomne allerhøieste Forordning, som bestemmer hvorledes der herefter skal forholdes med Udlaan af Umyndiges og andre, under offentligt Tilsyn staaende, Midler: §. 1 Naar saadanne Midler herefter skulle udlaanes, bør Eiendommene, hvori Sikkerhed skal gives, uden Hensyn til Assurancen eller de ved de i Anledning af Forordningen af 1ste October 1802 udnævnte Commissioner satte Vurderinger paa Jordeiendomme, vurderes efter de gangbare Priser i Kjøb og Salg, og af den Værdie i Sølv, hvortil Eiendommene saaledes ere ansatte, maa ei udlaanes mere end 3/8 Deele. Dog er særskilt Vurdering ufornøden, saasnart Laanet hjemles ved den i Rescriptet af 7de Febr. 1794, §. 11, antagne Værdie. §. 2 indeholder de Regler, som skulle iagttages ved de specielle Taxationer over Eiendomme, for at tilveiebringe en paalidelig Vurdering; saasom: at Taxationsmændene ikke maae tage Hensyn til Assurancen eller til hvad Bygningen kan have kostet at opføre, eller muligt igjen vil komme til at koste; men udtrykkelig skulle beedige, at de allene have taget Hensyn til dens virkelige Værdie i Handel og Vandel. §. 3 Den ved Forordningen af 12te Septbr. 1806, §. 1, givne Bestemmelse om Udlaan af de omhandlede Midler paa anden, tredie eller følgende Prioriteter, skal for Fremtiden være ophævet; hvorimod slige Midler allene maae udlaanes imod 1ste Prioritet, med mindre det er en uopsigelig Capital, som indestaaer paa ældre Prioritet, eller og det opsigelige ældre Prioritetslaan ei er større, end at det, i Forbindelse med det ny Laan, kun udgjør i det høieste den halve Deel af Ejendommens paa ovenmeldte Maade bestemte Værdie. H. 4 Det skal dog ikke være Pligt at opsige allerede udlaante Capitaler, fordi der for disse ei haves den Sikkerhed, som de foranførste Regler fordre, naar iøvrigt Panterne vedbørligen vedligeholdes. Bestyrerne skulle vel sørge for, at de mindre fuldkomne Sikkerheder, der nu haves, Tid efter anden forbedres; men herved maae stedse iagttages den Lempelighed imod Debitorerne, som endog vil være det hensigtsmæssigste Middel til at afværge Tab paa hine Capitaler. F. 5 Ved Forældres eller Bedsteforældres Skiften, med deres umyndige Børn, forholdes efter de hidtil gjældende Bestemmelser. H. 6 Ved Udlaan af 200 Rbd., eller mere, af enkelt Umyndigs Midler, skal Sammes Værge altid derover høres; og gjør han Jndsigelser imod Udlaanet, indstilles det til Amtmanden, som afgiør, om Sikkerheden ikke desto mindre findes antagelig. §. 7 Naar flere Umyndiges Capitaler udlaanes under eet, bør Obligationen udtrykkelig indeholde, hvilke Umyndiges Midler, der i Samme ere anbragte; og, hvad de ældre Obligationer angaae, hvori blot Umyndiges Midler i Almindelighed ere nævnte, bør der tilføies Samme en Paategning desangaaende. H. 8 Naar Nogen, der er Jnteressent i en saadan Capital, udtræder af Overformynderiet, kunne andre indkomne Capitaler i det Sted igjen anbringes i samme Obligation; dog at der sørges for, at den saaledes igjen indtraadte Capital er anordningsmæssig sikkret, uden at det herved ansees tilstrækkeligt at Pantet paa den Tid, Obligationen blev udstædt, afgav lovbefalet Sikkerhed. Overstiger Summen 500 Rbd., skal i alle Tilfælde en ny Taxation finde Sted. §. 9 tillader den, som har Lod i en slig Obligation, naar han ønsker det og Debitor er enig deri, end- ogsaa efter sin Udtrædelse af Overformynderiet at beholde sin Andeel i Samme, der, saavelsom den Deel, der bliver tilbage under Overformyndet, hver for sig særligen kan opsiges med bestemt Varsel. §. 10 De Bestemmelser, som indeholdes i Hr. 6. 7, 8 og 9, samt endeel af §. 2, skulle være Kjøbenhavns Overformynderie uvedkommende.